
	Медицинска школа Бањалука

	Наставни предмет
	Српски језик и књижевност

	други

	Датум реализације
	март 2027. године

	Наставник
	мр Сања Ђурић, проф.


	Наставна тема
	Средњовјековна књижевност

	Наставна јединица
	Народна књижевност, анализа народне приповијетке (Ђаво и његов шегрт)

	Тип часа
	Обрада

	Циљ часа
	Усвајање нових појмова и знања и понављање већ постојећих.

	Образовни задаци
	· Усвајање и продубљивање знања ученика о народном језику.
·  Усвајање знања ученика о дјелима писаним на народном језику.

	Функционални задаци
	· Оспособљавање ученика за тумачење одређене области.
· Оспособљавање ученика да запажају појединости, повезују их и да се на тај начин интерпретирају одређене релације у књижевним правцима.
· Јачање навике ученика да повезују различита знања и да их синтетизују.

	Васпитни задаци
	· Развијање традиционалистичког духа и подстицање ученика на међусобну сарадњу.
· Подстицање ученика на размјену знања и идеја.
· Развијање свијести ученика о потреби континуираног рада на усвајању нових знања.

	Кључни појмови
	Народна предања, ђавоља посла, ђавољи занат

	Облици рада
	Фронтални, групни

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Корелација
	Историја

	Литература и додатни материјал за наставнике
	· Читанка за други разред средњих стручних школа;

· Текстови из Читанке
· ппт презентација „Народна књижевност“

	Литература и додатни материјал за ученике
	сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде, изражајно дочарам текст.



ТОК ЧАСА 
	Уводни дио часа
(5 минута)
	Разговор о поимању сујевјерја, о вјеровању у „ђавола“ и „ђавољи посао“. С обзиром на то да су ученици већ прочитали приповијетку, треба издвајати композициону структуру и дијелове, који су кључни за анализу.

	Главни дио часа
(35 минута)


	     Најава теме и анализа приповијетке „Ђаво и његов шегрт“. Након уводног објашњења постављам питања ученицима: Да

ли вам је интересантна и необична ова приповијетка? Да ли сте је

потпуно разумјели? Има ли неких

нејасних, чудних мјеста? Да ли вам

се, ипак, допада? Шта мислите, да

ли вам љепота слика и брзо смјењивање кадрова, динамичан и ефектан крај помажу или сметају да

препознате њено право значење?
Очекивани одговори: коментаришу младићеву сналажљивост и лукавост, истичу напете ситуације на вашару, помоћ и оданост оца и цареве кћери и вртоглава брзина претварања

у борби за живот и опстанак.
*    Анализа кроз питања:    
- Зашто син одлази од куће и оставља оца самог? Шта су узроци,

  али и оправдани разлози његовог незадовољства? Чему се нада? Шта жели да постигне? Шта мислите колико има година? Да ли је, можда, ваш вршњак? У овој приповијеци

син се назива дјететом. Да ли га разумијете?
Очекивани одговори: лако препознају паралелу и разумију да је у свим временима препознатљива чежња младих људи за бољим животом.

Школовање (учење заната) истовремено је школа живота, која често подразумијева одлазак од куће и

одвајање од сигурности породичног дома. Савремени тренутак није ни по чему другачији – и некада и сада ситуације и изазови су исти.

Бајковита шароликост и бројна животна чудеса ипак су инсталирана на темељима сурово сиромашног дјечаковог живота – закључак.

Каква искушења живот поставља пред

младог човјека? Да ли им се може

лако одољети? Како је настала пословица: Узео га ђаво под своје?
Очекивани одговори: најчешће су то ситуације, које свако може да искуси у животу, а посебно у младости (нпр. пиће, искушења која намеће друштво, изласци…) 

Ако ђаво носи препознатљиву зелену доламу и налази се

поред воде – да ли то значи да људи, ипак, знају кад гријеше? Знају и препознају опасност – а ипак је прихватају! Приједлог ђавола да дјечаку буде мајстор ,,дете једва дочека и

пође са њим“ (ученици проналазе цитат у приповијеци). Да ли вам то

дјелује као непромишљен потез, као погрешна одлука? Да ли сте се уплашили за дјечаков живот? Да ли је тада, на неки начин, нестао његов пређашњи живот? Кад нема или мисли да нема избора, млад човјек може лако да постане жртва. Знаци упозорења су више него јасни: вода има површину и дно – горњи и доњи свијет, свјетло и таму. Кад се каже да неко умије да плива или да се „сналази као риба у води“ – значења нису само буквална. Ђаво је ту на свом терену. Ипак, дјечак је одлучно кренуо за њим. Шта тада почиње?

Ученицима је лако да препознају неке наднаравне људске особине, препознатљиве у дјелу. 

Да ли је изучио ђавољи занат? Шта уопште значе ,,ђавоља

посла“? Да ли су то уобичајена знања и вјештине? Шта се под тим занатом, уопште, подразумијева?
Очекивани одговор: Одувијек је то било нешто нечасно, магијско, непоштено, прљаво, подмукло, лукаво... одговарају

гласно, скоро сви истовремено.
 Да ли је младић, као ученик, био

лукавији од свог мајстора самим

тим што је порицао да је било

шта научио? Прави занат од мајстора се ,,краде“. Да ли је овај мајстор повјеровао да његов ученик баш ништа не зна?

Да ли је то већ прва младићева победа?
Очекивани одговор: лукавост, препреденост.
 Син се враћа оцу и каже му да

је изучио занат, али не каже какав.
 Да ли је отац радознао? Зашто није? Да ли се држање његовог

сина промијенило? Да ли је самоувјерен? Да ли изгледа као млад човјек, који зна шта хоће? Да ли је оцу лакше да слуша оваквог сина? Да ли због тога отац слуша и ради баш

оно што син од њега тражи? Да ли се због њихове одличне сарадње све добро завршило?
Очекивани одговори:  оцу је боље, јер је син преузео бригу о свему.

Поређења кроз текст:
Како се понаша отац кад други пут иду на вашар?
,,Сада отац већ више ништа ни

не пита...“
Како се ђаво прерушио? Младић

је прво диван коњ, а затим раскошна шатра. Ђаво не жали пара да

купи оно до чега му је стало. Зашто? Шта је за ђавола права мјера?

Подсјетити се неких сличних дјела, као нпр. „Ромео и Јулија“ и дијелове као што су: ,,Отров дајем ја теби“.
 Шта би се догодило са младићем да му отац није

тако одано помогао?
Отац помаже одано и искрено, као сваки прави отац који

воли своје дијете. Само таква љубав

и оданост могу да буду човјеково магијско средство успјеха.
Син и отац су се обогатили. Шта недостаје? Зашто мудри народни приповједач не завршава овдје причу? 
Очекивани одговори: љубав, подршка, повјерење.

Поређење са Библијом: ,,Лукави као змије, безазлени као голубови“?
Дакле, поређењем се постиже правилно усмјеравање на оно што представља опасност у животу. Зашто се родитељи плаше

снаге своје дјеце, па упорно покушавају да их обезвриједе и склоне из

круга дјеловања и одлучивања? Живот није праведан  и родитељи се, често, на животном путу сусрећу са искушењима и недаћама за које немају и не знају рјешења. Ако млађи знају и виде пут – треба ићи за њима.



	Завршни дио часа
(5 минута)
	У завршном дијелу, након исцрпне анализе, можемо да извучемо низ интересантних поука, којима ово дјело обилује, а у народном су духу: „У се и у своје кљусе“, „Пази коме поклањаш повјерење“, „Људима, који ћуте и ријекама које не теку, не поклањај повјерење“…



ИЗГЛЕД ТАБЛЕ
	
                     „Ђаво и његов шегрт“

                                                       Народна приповијетка
· Анализа догађаја и ситуација
· Однос отац-син
· симболи у дјелу

